**GINOP-1.2.9-20 HÁTRÁNYOS HELYZETŰ TELEPÜLÉSEKEN MŰKÖDŐ MIKRO- ÉS KISVÁLLALKOZÁSOK FEJLESZTÉSEINEK TÁMOGATÁSA**

Megjelent a **hátrányos helyzetű településeken működő mikro- és kisvállalkozások fejlesztését** támogató felhívás 5 milliárd forintos keretösszeggel.

A támogatási kérelmeket azon mikro- és kisvállalkozások nyújthatnak be amelyek:

* a felhívás tervezet 1. és 2. számú szakmai mellékletében felsorolt településen valósítják meg fejlesztéseiket,
* rendelkeznek legalább 1 lezárt (beszámolóval alátámasztott), teljes (365 napot jelentő), üzleti évvel (az előtársaságként való működés időszaka ebbe nem számít bele),
* éves átlagos statisztikai állományi létszáma a támogatási kérelem benyújtását megelőző, teljes üzleti évben minimum 1 fő volt.
* Magyarországon székhellyel rendelkező kettős könyvvitelt vezető gazdasági társaságok, szövetkezetek, vagy az Európai Gazdasági Térség területén székhellyel és Magyarországon fiókteleppel rendelkező szövetkezetek vagy
* kettős könyvvitelt vezető gazdasági társaságok fióktelepei.

A közép-magyarországi régióban található településeken megvalósuló fejlesztések nem támogathatók!

A pályázat keretében megvalósítható

* új eszközök beszerzése,
* gépek beszerzése,
* új technológiai rendszerek és kapacitások kialakítása.
* a vállalkozói tevékenység végzésével összefüggő ingatlan beruházás (építés, korszerűsítés, átalakítás, bővítés),
* információs technológia-fejlesztés: új informatikai eszközök és szoftverek beszerzése,
* képzés: a vállalat fejlődéséhez szükséges, illetve a munkavállalók magasabb szintű munkavégzését elősegítő képzés,
* gyártási licenc, gyártási know-how, immateriális javak beszerzése és kapcsolódó költsége,
* bérköltség-támogatás igénybevétele,
* munkavégzéshez szükséges feltételek kialakítása.

Az igényelhető vissza nem térítendő támogatás összege és a támogatási intenzitás:

* a Felhívás 1. számú mellékletében felsorolt településeken minimum 2.000.000 forint, maximum 10.000.000 forint. Támogatási intenzitás: az összes elszámolható költség 70%-a

A támogatási kérelmek benyújtás:

* **2021. április 30. 9:00 órától 2021. május 12. 10:00 óráig lehetőséges.**

A felhívás és benne található mellékletek [**itt érhető el.**](https://www.palyazat.gov.hu/ginop-129-20-htrnyos-helyzet-teleplseken-mkd-mikro-s-kisvllalkozsok-fejlesztseinek-tmogatsa-1)

Felmerülő kérdés, illetve igény esetén, kérjük keressen minket az alábbi elérhetőségek egyikén: [gonczi.zsolt@fnti.hu](mailto:gonczi.zsolt@fnti.hu) vagy +36 20 377 9200-as telefonszámon.

Gönczi Zsolt, operatív igazgató